སྤྱི་ལོ་༢༠༡༤ལོའི་ཟླ་༤པའི་ཚེས་༡༠ནས་༢༠ཉིན་བར་ཀྲུང་གོའི་མི་རིགས་དམངས་ཁྲོད་བཟོ་རིག་མཛེས་རྩལ་ལྷན་ཚོགས་ཀྱིས་གཙོ་སྒྲུབ་གནང་བའི་སྐབས་དང་པོའི་ཀྲུང་གོའི་སྲོལ་རྒྱུན་ཆོས་ལུགས་འཇིམ་བརྙན་བཟོ་རྩལ་འགྲན་བསྡུར་ཆེན་མོ་དེ་ཧྥུ་ཅན་ཕུའུ་ཐེན་བཟོ་རིག་མཛེས་རྩལ་གྲོང་ནས་བདེ་བླག་ངང་འཚོགས་པ་རེད།ཐེངས་འདིའི་འགྲན་ཞུགས་ལ་ཐའེ་ཝན་དང་།ཞང་ཀང་།ཐེན་ཅིན།ཧོ་པེ།སི་ཁྲོན།བོད་ལྗོངས།ཡུན་ནན།ཀྲེ་ཅང་།ཅང་སུའུ།ཀུའེ་ཀྲོའུ།ཅང་ཞི།ཉིང་ཞ།ཀན་སུའུ།ཧྥུ་ཅན་བཅས་ཞིང་ཆེན་དང་ལྗོངས་༡༤ཡི་འགྲན་ཞུགས་པ་༧༢ཡིས་མིང་རྟགས་བཀོད་ཅིང་།དེའི་ཁྲོད་དུ་བོད་རིགས་དང་།པའེ་རིགས།ཀེ་ལའོ་རིགས་སོགས་གྲངས་ཉུང་མི་རིགས་ཀྱི་བཟོ་རིག་སྒྱུ་རྩལ་བའང་འདུས་ཡོད།ལོ་ན་ཆེས་གཞོན་པ་ནི་ལོ་ཉི་ཤུ་དང་ཆེས་རྒན་པ་ལོ་རེ་བརྒྱད་ཀྱི་བར་དུ་ཡོད་པ་དང་།མི་༣༩ལ་དངོས་ཞུགས་ཀྱི་ཆོག་མཆན་ཐོབ་ཐང་ཐོབ་ཅིང་།དེར་བོད་བརྒྱུད་ནང་བསྟན་དང་།རྒྱ་བརྒྱུད་ནང་བསྟན།ཏའོ་ལུགས།རུའུ་ལུགས།མཱ་ཙོ་སོགས་ཆོས་ལུགས་རིག་གནས་ཀྱིས་བརྗོད་བྱ་བྱས་ཤིང་།རང་རང་གི་སོར་མོའི་འདུ་འགོད་ཀྱི་སྒྱུ་རྩལ་གྱིས་ངོ་མཚར་རྨད་བྱུང་གི་བཟོ་རིག་པའི་ལྟད་མོ་ཅི་དགར་བཤམས་པའོ།།དེར་ཁྱད་འཕགས་གསེར་གྱི་རྟགས་མ་༣དང་།གསེར་གྱི་རྟགས་མ་༦།དངུལ་གྱི་རྟགས་མ་༨།དེའི་འཕྲོས་ཕུལ་བྱུང་རྟགས་མ་བཅས་དགར་ཡོད།